《复过榆关登兔儿山作》
明代·张弼

马首遥看兔耳山，归程又复度榆关。蘼芜欲茁冰初泮，桃李未开春巳阑。

扑扑黄沙欺黑帽，翩翩白日换朱颜。留连不尽东风意，客邸痴儿正望还。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。